Armenere i Norge

Armenere i Norge er de som enten er født i Armenia og bor i Norge, eller har armenske foreldre og bor i Norge. Per 2003 var det 1000 armenere i Norge.

Historie 
Den første gangen det kom armenere til Norge var i 1314, da en politisk delegasjon fra det armenske kongedømmet Kilikia kom med gaver til kong Håkon V.

Armenere begynte først å flytte til Norge i 1970-årene, men det kom en ny bølge i 1990-årene. Den første gruppen kom hovedsakelig fra Iran og Libanon. Den høyeste konsentrasjonen med armenere bor i Oslo, hvor det var en søndagsskole for opplæring i det armenske språket og i armensk historie og kultur i 2011.

Den andre bølgen armenere som kom til Norge i 1990-årene, var i forbindelse med Armenias uavhengighet fra Sovjetunionen, som var en spesielt dårlig tid for Armenia. Norge var blant de første landene som anerkjente Armenia som et uavhengig stat, i 1992, og begynte da å etablere politiske relasjoner med Armenia.

21. april 2007 satte Bergen opp flere armenske minnesteiner til minne for Fridtjof Nansen. Under folkemordet på armenerne hjalp Nansen flere armenere med å flykte fra Tyrkia.

Norges regjering anerkjenner ikke folkemordet på armenerne, på tross av oppfordringer fra blant annet Norges Kristne Råd, Miljøpartiet De Grønne og Armenias president Serzj Sargsian.

Se også 
 Armensk-norske relasjoner

Referanser

Eksterne lenker 
 Armensk kulturforening i Norge

Armenere
Etniske grupper i Norge